VENDIM
Nr. 445, datë 19.6.2026

PËR MIRATIMIN E MARRËVESHJES NDRYSHUESE NR. 1 TË MARRËVESHJES SË GRANTIT, PËR PROGRAMIN KOMBËTAR TË MODERNIZIMIT TË SEKTORIT TË UJËSJELLËS-KANALIZIMEVE NË SHQIPËRI, NGA FONDI I MIRËBESIMIT ME NJË DONATOR, NDËRMJET REPUBLIKËS SË SHQIPËRISË DHE BANKËS NDËRKOMBËTARE PËR RINDËRTIM DHE ZHVILLIM, QË VEPRON SI ADMINISTRATORE E PROGRAMIT KOMBËTAR TË MODERNIZIMIT TË SEKTORIT TË UJËSJELLËS-KANALIZIMEVE NË SHQIPËRI, NGA FONDI I MIRËBESIMIT ME NJË DONATOR, MIRATUAR ME VENDIMIN NR. 170, DATË 24.3.2023, TË KËSHILLIT TË MINISTRAVE

Në mbështetje të nenit 100 të Kushtetutës dhe të neneve 19 e 23, të ligjit nr. 43/2016, “Për marrëveshjet ndërkombëtare në Republikën e Shqipërisë”, të ndryshuar, me propozimin e ministrit të Financave, Këshilli i Ministrave

VENDOSI:

Miratimin e marrëveshjes ndryshuese nr. 1 të marrëveshjes së grantit, për Programin Kombëtar të Modernizimit të Sektorit të Ujësjellës-Kanalizimeve në Shqipëri, nga Fondi i Mirëbesimit me një Donator, ndërmjet Republikës së Shqipërisë dhe Bankës Ndërkombëtare për Rindërtim dhe Zhvillim, që vepron si administratore e Programit Kombëtar të Modernizimit të Sektorit të Ujësjellës-Kanalizimeve në Shqipëri, nga Fondi i Mirëbesimit me një Donator, miratuar me vendimin nr. 170, datë 24.3.2023, të Këshillit të Ministrave, sipas tekstit që i bashkëlidhet këtij vendimi.
Ky vendim hyn në fuqi pas botimit në Fletoren Zyrtare.

KRYEMINISTËR
Edi Rama

































Granti nr. TF0B8448-AL

Ndryshim i Marrëveshjes së Grantit për Programin e Modernizimit të Sektorit të Ujësjellës-Kanalizimeve në Shqipëri – Fond Mirëbesimi me Donator të Vetëm

NDRYSHIMI NR. 1 I MARRËVESHJES SË GRANTIT

NDËRMJET REPUBLIKËS SË SHQIPËRISË
DHE
BANKËS NDËRKOMBËTARE PËR RINDËRTIM DHE ZHVILLIM
 (duke vepruar si Administratore e Fondit të Mirëbesimit me Donator të Vetëm për Programin e Modernizimit të Sektorit të Ujësjellës-Kanalizimeve në Shqipëri)

1. Informacion paraprak
1.1 Përfituesi dhe Banka kanë lidhur një Marrëveshje Granti (Granti nr. TF0B8448-AL) në datën 24.3.2023 (Marrëveshja e Grantit) që vë në dispozicion 6.3 milionë euro në mbështetje të Programit.
1.2 Grafiku 2, seksioni III, klauzola 2 e Marrëveshjes së Grantit përcakton datën e mbylljes si 31 dhjetor 2025.
1.3 Përfituesi ka kërkuar një zgjatje të datës së mbylljes për ta përafruar më mirë me datën e mbylljes së hua-programit për rezultate (PforR), 31 dhjetor 2027, dhe Banka ka rënë dakord me këtë zgjatje afati, pa ndryshuar objektivat apo shumat e grantit.
2. Ndryshimet e Marrëveshjes
[bookmark: _GoBack]2.1 Ndryshimi në grafikun 2 “Zbatimi i projektit”, seksioni III “Tërheqja e Fondeve të Grantit”, pika B “Kushtet e tërheqjes; periudha e tërheqjes”, klauzola 2.
Në vend të:
 “2. Data e mbylljes është 31 dhjetor 2025.”
Do të lexohet:
“2. Data e mbylljes është 30 nëntor 2027.”.
2.2 Hyrja në fuqi
Me hyrjen në fuqi të kësaj letre, çdo kërkesë disbursimi e paraqitur në kuadër të Grantit përpara datës fillestare të mbylljes, mund të mbetet e vlefshme dhe të përpunohet, me kërkesë të përfituesit, në përputhje me kushtet e grantit.
Në rast se kjo marrëveshje nënshkruhet pas datës 31 dhjetor 2025, do të ketë efekt prapaveprues, duke garantuar vijueshmërinë e zbatimit të projektit.
Përveç ndryshimeve të shprehura këtu, të gjitha termat dhe kushtet e tjera të Marrëveshjes së Grantit dhe anekseve të saj mbeten në fuqi dhe efekt të plotë.
RANË DAKORD në datën e nënshkrimit:

REPUBLIKA E SHQIPËRISË
Nga:

Përfaqësuesi i Autorizuar
Emri: Petrit Malaj
Titulli: Ministër i Financave
Data: 9.4.2026

BANKA NDËRKOMBËTARE PËR RINDËRTIM DHE ZHVILLIM
 (duke vepruar si Administratore e Fondit të Mirëbesimit me Donator të Vetëm për Programin e Modernizimit të Sektorit të Ujësjellës-Kanalizimeve në Shqipëri)
Nga:

Përfaqësuesi i Autorizuar
Emri: Massimiliano Paolucci
Titulli: Menaxher i Vendit
Data: 5.5.2026



